Source: http://sszlh.sk/index.php/sezona20162017/445-2017-02-13-12-35-27
Timestamp: 2018-04-26 17:31:02+00:00
Document Index: 10840941

Matched Legal Cases: ['čl. 44', 'čl. 1', 'čl. 5', 'čl. 44', 'čl.11', 'čl. 44']

Zápis z DK SsZĽH č. 17/2016-2017
Pondelok, 13 Február 2017 13:30 |
Z á p i s č. 17 / 2 0 1 6 – 2 0 1 7
Disciplinárnej komisie SsZĽH v Banskej Bystrici dňa 08. 02. 2017
Rozhodnutie : 17 – 1/16-17
DK SsZĽH na základe obdržaného zápisu o stretnutí z majstrovského stretnutia I. ligy mladších žiakov č. 6404 družstiev MsHKM Žilina – MHA Martin zo dňa 05. 01. 2017, vyjadrenia prítomných zástupcov na zasadnutí DK SsZĽH dňa 08.02.2017 v Banskej Bystrici, MHA Martin - Ing. Jany Kardošovej, trénera 6. ŠHT Viliama Škutu, zástupcu družstva 6. ŠHT Petra Pažického, rozhodcov stretnutia Ota Durmisa a Petra Kubalu, rodičov hráča Domika Botku, Pavla Botku a Mgr. Silvie Lukáčovej a písomného vyjadrenia štatistika MsHKM Žilina Radovana Vicena rozhodla takto :
a) DK SsZĽH trestá zástupcu družstva mladších žiakov / 6. ŠHT / MHA Martin Petra Pažického zastavením činnosti výkonom zástupcu družstva na 2 /dva / mesiace podmienečne od 19.01.2017 na skúšobnú dobu 3 / tri / mesiace od 19.01.2017 do 01.4.2017 s prerušením do sezóny 2017/2018, čl. 44 DP SZĽH a DP SZĽH, Príloha 1A, časť II., čl. 1.2/1.2.2/1.2.2.1 z dôvodu umožnenia štartu hráča v stretnutí na cudzí registračný preukaz, nedodržanie a porušenia ustanovenia čl. 5.5.2/5.5.2.1, 5.5.2.2, 5.5.2.3, 5.5.2.7 SP SZĽH v majstrovskom stretnutí I. ligy mladších žiakov č. 6406 MsHKM Žilina – MHA Martin zo dňa 05.01.2017.
b) DK SsZĽH ukladá MHA Martin uhradiť na SsZĽH do 27.02.2017 poplatok 8,30 € za prerokovanie prípadu uloženia disciplinárneho trestu menovanému zástupcovi družstva podľa Rozpisu súťaží SsZĽH 2016 / 2017, II. Ustanovenia, bod č. 3.
c) DK SsZĽH trestá trénera družstva mladších žiakov / 6. ŠHT / MHA Martin Viliama Škutu zastavením činnosti výkonom trénera družstva na 2 /dva / mesiace podmienečne od 19.01.2017 na skúšobnú dobu 3 / tri / mesiace od 19. 01. 2017 do 01.4.2017 s prerušením do sezóny 2017/2018, čl. 44 DP SZĽH a pokutou 30 € podľa DP SZĽH, Príloha1A, čl.11.1.2 / 11.1.2.1 z dôvodu nesprávne uvedeného údaju v zápisu o stretnutí - štart brankára v stretnutí na cudzí registračný preukaz v stretnutí I. ligy mladších žiakov č. 6406 MsHKM Žilina – MHA Martin zo dňa 05.01.2017.
Splatnosť pokuty je do 22.02.2017.
d) Za výkon Rozhodnutia: 17 – 1/16-17, pod písm. a) a c), zodpovedá MHA Martin.
e) DK SsZĽH ukladá MHA Martin uhradiť na SsZĽH do 27.02.2017 poplatok 8,30 € za prerokovanie prípadu uloženia disciplinárneho trestu menovanému trénerovi družstva podľa Rozpisu súťaží SsZĽH 2016 / 2017, II. Ustanovenia, bod č. 3.
f) DK SZĽH odstupuje tento prípad na doriešenie SK SsZĽH.
V zápise o stretnutí z majstrovského stretnutia I. ligy mladších žiakov č. 6406 MsHKM Žilina – MHA Martin zo dňa 05.01.2017, ktorý obdržal Stredoslovenský zväz ľadového hokeja /SsZĽH/ je na predzápasovom a pozápasovom zozname družstva MHA Martin, ktoré sú podpísané zástupcom družstva Bc. Petrom Pažickým a trénerom družstva Viliamom Škutom, uvedený brankár Dominik Botka č. reg. preukazu 29320, ktorý nebol na toto stretnutie nominovaný – bol doma.
Na túto skutočnosť upozornil MHA Martin otec brankára Domika Botku po zhliadnutí webovej stránky SZĽH a žiadal vysvetlenie. Na stretnutí dňa 13.01.2017 v Martine za účasti Mgr. Tomáša Pšenku, Ing. Jany Kardošovej, Petra Pažického a rodičov hráča Dominika Botku, Pavla Botku a Mgr. Silvie Lukáčovej nedostali rodičia brankára relevantné vysvetlenie a tak sa obrátili zo žiadosťou o prešetrenie podozrenia štartu hráča na cudzí reg. preukaz na hlavného kontrolóra SZĽH JUDr. Jaromír Šmátrala, ktorý uvedenú žiadosť zaslal na prešetrenie na riadiaci orgán súťaže - SsZĽH.
Dňa 13.01.2017, teda 8 dní po odohratý stretnutia č. 6404 požiadala Ing. Jana Kardošová štatistika SZĽH o znovu otvorenie zápisu o stretnutí a štatistika MsHKM Žilina Radovana Vicena o dodatočné zaradenie brankára Jakuba Murína - veková kategória 4 HP nar. 06.12.2006 , RP 32263 do zápisu o stretnutí /na zoznam hráčov MHA Martin v stretnutí /, čo štatistik MsHKM Žilina vykonal. Tento úkon bol vykonaný bez upovedomenia SsZĽH ako riadiaceho orgánu súťaže !
Rozhodcovia stretnutia Oto Durmis a Peter Kubala potvrdili , že skontrolovali odovzdané registračné preukazy družstiev pred stretnutím spolu zo zoznamom hráčov družstiev uvedených na predzápasovom zápise o stretnutí vrátane registračného preukazu brankára Domika Botku.
SZĽH JUDr. Jaromír Šmátrala
Pavol Botka
Oto Durmis, Peter Kubala
Rozhodnutie : 17 – 2/16-17
a) DK SsZĽH trestá trénera družstva HK Brezno Mgr. Jána Cpina / OK / podľa DP SZĽH, bod 7. 2 / 7. 2. 1 za vulgárne urážky na adresu rozhodcov v priebehu stretnutia I. ligy starších žiakov č. 7425 družstiev MsHKM Žilina – HK Brezno dňa 08. 01. 2017 na 6 / šesť / zápasov podmienečne na skúšobnú dobu 3 / tri / mesiace od 29. 01. 2017 do 01. 4. 2017, s prerušením do sezóny 2017 / 2018, čl. 44 DP SZĽH.
b) Za výkon rozhodnutia zodpovedá HK Brezno .
c) DK SsZĽH ukladá HK Brezno uhradiť na SsZĽH do 22. 02. 2017 poplatok 8,30 € za prerokovanie prípadu uloženia disciplinárneho trestu menovanému trénerovi družstva podľa Rozpisu súťaží SsZĽH 2016 / 2017, II. Ustanovenie, bod 3.
Počet zobrazení článkov : 853053